6 érdekesség Ciprusról
Ciprusi gyökerekkel is rendelkezik George Michael
Születési neve: Jeórjosz Kiriákosz Panajótu. Bár nem a szigeten ért el világhírnevet, Ciprus büszke a híres földijére.
Ciprus legismertebb sörét, a Keo sört 1951 óta gyártják
A nyári hónapokban is kiválóan frissítő és finom italt Limassolban, a sziget első sörfőzdéjében állítják elő.				
Ciprus a világ legbiztonságosabb szigete
A sziget közbiztonsága és egészségügyi ellátása is kiemelkedő Európa szerte. Az említett kategóriákon belül Ciprus a 11. legegészségesebb ország és az 5. legbiztonságosabb világszerte. Elismert terület még az oktatás is; Cipruson 12 felsőoktatási intézmény található.
Ciprus sókészletét két nagy sós tóból nyerik
A larnacai és a limassoli tavak nyáron helyenként kiszáradnak, így ebben az időszakban kezdődik a kitermelés.				
Ciprus híres itala, a Commandaria a világ legrégebbi bora
A régészek már 5000 éves ókori edényekben megtalálták maradványait de nevet csak a keresztes lovagok adtak neki a 13. században. Az angol király Oroszlánszívű Richárd kedvenc itala volt: egyszerűen csak királyok italának nevezte az ízletes bort.
Oroszlánszívű Richárd Limassol városában házasodott
Berengariát vette el, és a szertartás helyére később egy várat építettek.